Tänases saates:
Arvasin, et kiriku inimesed lõpetavad vaestena,
sest kasvasin vaeses peres.
Mu vanaisa asutas meie külas baptisti kiriku.
Mu sündides ja kasvades olime vaesed ja mu isa oli vaene.
LOOTUS
VÕIT
ELU
PÖÖRDEPUNKT
Tere tulemast saatesse!
Alustame alati õpetussõnaga.
Täna jagame sellist õpetussõna.
"Ei tohiks vimma pidada, sest see on raskeim koorem elus."
Teisisõnu - ära ole kibestunud, sest nii teed ainult endale valu.
Alustuseks intervjueerib Simisola gospelmuusikut Solomon Langeni,
et rääkida ta muusika sõnumist ja sellest,
miks ta ei laula enam raskustest vaid laulab võidust.
Oled armastanud muusikat väikesest saati.
Laulude kirjutamist ja laulmist.
Siiski tahtsid alguses vältida gospelmuusikat. Miks?
Arvasin, et kiriku inimesed jäävad vaeseks.
Mina kasvasin väga vaeses peres.
Minu vanaisa asutas meie külasse baptisti kiriku.
Kasvades nägin, et ta oli vaene ning minu isa oli vaene.
Piibli lugude põhjal arvasin, et inimesed, kes Jumalat teenivad
nagu Aabraham, Iisak ja Jaakob, on rikkad.
Ma ei suutnud kooskõlastada piiblilugusid ning vanaisa ja isa elu.
Arvasin, et Jumalat teenivad inimesed saavad elus endale halva koha.
Seega gospel mind ei huvitanud.
Mäletan, et ütlesid, et Jumal on kas kuri või Teda polegi olemas.
Sa ei mõistnud, kuidas saab keegi teenida suurt Jumalat ja olla vaene.
Mis pani sind Jumala suhtes meelt muutma?
Kui olin väike,
tuli keegi teisest linnast ja kuulutas tänaval evangeeliumit.
Kohtusin temaga kord, olin väga noor.
Ta hakkas mulle Jeesusest rääkima.
Naersin ta üle ja küsisin, mida ta räägib.
Ütlesin, et inimesed,
kes teenivad Jumalat, lõpetavad vaestena.
Ütlesin, et tahan oma pere lugu muuta ning olla inimene, kellel on hea elu.
Ütlesin, et Jeesusesse uskudes seda ei juhtu.
Ta küsis, et kes mulle seda ütles.
Ta naeris ja ütles, et see pole nii ning inimesed on valesti õpetanud.
Ta ütles mulle midagi, mida ma ei unusta kunagi.
Kirjakoha, mis on minu arust parim kirjakoht ehk Jeremija 29:11.
"Sest mina tunnen mõtteid, mis ma teie pärast mõlgutan,
ütleb Issand: need on rahu, aga mitte õnnetuse mõtted."
Seda ta mulle rääkiski,
et Jumalal on minu jaoks head plaanid.
Tal on su elule suured plaanid, kui võtad täna Jeesuse vastu
ja mõistaksid evangeeliumit, mitte religiooni.
Jumal annab sulle ilusa elu, mis on ilusam kui oled ette kujutanud.
Küsisin, et kas tõesti.
Olin väga huvitatud sellest.
Kuidas su armastus muusika ja Jumala vastu ühildus?
Kasvades ütles mu vanaema alati, et hakkan evangeeliumit kuulutama.
Ütlesin, et mina seda tegema ei hakka.
Kui olin ta juures, pani ta mind istuma.
Ta võttis Piibli ja luges mulle hunnikute viisi kirjakohti.
Mõtlesin siis, et ta võiks oma aega mitte raisata,
sest mina ei hakka evangeeliumit kuulutama.
Kui võtsin Jeesuse oma ellu vastu, ärkasid need kirjakohad ellu.
Hakkasin lugusid lugedes neid teisest vaateväljast nägema.
Minus tärkas kirg kuulutada evangeeliumit.
Mõtlesin, et oskan kirjutada ja laulda,
seega võiksin laulda seda, mida kuulutan.
Nii jõudsin gospelmuusikani.
Oled õppinud Jumala headusest ning laulad sellest.
Tean, et oled oma elus läbinud katsumusi. - Jah, olen.
Mida on need sulle Jumala kohta õpetanud?
Räägi natuke nendest katsumustest
ja kuidas need mõjutavad su muusikat.
Läbisin palju raskusi sel ajal, kui salvestasin oma esimesi laule.
Laulsin üksinda ja käisin laulmas ilma muusikata.
Jumala armu ja võidmisega on alati teist moodi.
Sellest kõigest läbi minnes näen, kuhu Jumal on mind toonud,
et olen võimeline aitama teisi noori inimesi.
Inimesed küsivad minult ise abi ja saan neid aidata.
Minu jaoks on see Jumala headus.
Kui võrrelda kohta, kust pärinen ja kus olen praegu,
on see palju parem kui see, mida kogesin üles kasvades.
Seega ainuke asi, millest laulan, on Jumala headus.
Jumal on toonud su laulma kogu maailmale, üle Nigeeria.
Jah, olen käinud üle kogu maailma.
Millised projektid on sul praegu käsil?
Kuidas su ülistus õnnistab ja muudab inimesi Nigeerias?
Aasta alguses alustasime projektiga "One Voice".
Käime eri linnades, eriti põhjapool, kus on palju terrorit ja sõdimist.
Kutsume inimesi kokku kõige pimedamas kohas,
terrorismi ja valu keskel.
Käin kohtades nagu Maiduguri, kuhu paljud isegi ei läheks.
Kohtadesse nagu Jos, eriti Põhja-Nigeerias.
Selleks, et inimesed saaksid koguneda ja Jumalat ülistada,
eri hõimudest ja rahvustest.
Unistus on jõuda kogu maailmani,
kus ei oleks rahvuslikke barjääre ega muud taolist
ega oleks konfessioonist tulenevaid vastuolusid.
Ainult Kristuse ihu, kes tulevad kokku ja ülistavad Jumalat.
Oleme saanud suurt reageeringut.
Saad meile natuke oma muusikat ja Jumala ülistust tutvustada?
Rääkisid, kuhu on Jumal su toonud.
Tean, et sul on laul, mida soovid meiega jagada.
"Kui olin väike poiss, siis mu isa ütles:
Jumal on alati hea.
Olin liiga noor, et mõista, mida mu isa sellega mõtleb.
Jumal on alati hea.
Nüüd olen suur mees.
Kõik, mida ma läbi elanud olen.
Olen näinud su kätt oma elus muutusi tegemas.
Nüüd saan tunnistada igal pool, kuhu lähen.
Võin seda valjusti laulda.
Jumal on alati hea.
Tema arm kestab igavesti.
Jumal on alati hea.
Ta on minu vastu hea.
Ta on minu vastu tõesti hea olnud.
Aamen.
Jumal on tõesti alati hea
ja miski pole Talle võimatu, kui me vaid usume.
Aeg on vastata teie Facebooki küsimustele.
Holly ühineb meiega täna.
Mis sul meie jaoks on?
Tere! Tänane küsimus tuleb Glorialt Malawist.
Selleks on: "Palun räägi meile hingamispäevast."
Hingamispäev on väärt arutelu.
Kas sul on olemas kindel kirjakoht?
Jah, mõtleme muidugi kümnest käsust ning sellest, mida Jumal meile ütles.
Neljas käsk räägib hingamispäevast.
(2. Moosese 20:8-9) "Pea meeles, et sa pead hingamispäeva pühitsema!
Kuus päeva tee tööd ja toimeta kõiki oma talitusi,
aga seitsmes päev on Issanda, sinu Jumala hingamispäev."
Teame, et Jumal tegi maailma loomisel 6 päeva tööd
ja seitsmendal päeval Ta puhkas.
See tähendab, et töötamise asemel
tuleb puhata ja hoida püha päeva nagu Jumal.
Tänan sind, Holly.
Järgmisena: Ema suurim hirm sai reaalsuseks.
Ta lugu juba pärast pausi.
Kui sinu maailm laguneb kokku..
Kust leida abi ja toetust?
Tere tulemast tagasi!
Monica Hawkins sai öösel kell 2.40 telefonikõne,
mida ei tahaks ükski lapsevanem saada.
Ta kirjutas raamatu nimega "A Shattered Heart",
mis räägib lootuse, usalduse ja tervenemise teekonnast.
Salvestus sellest, mis juhtus pärast seda hirmsat kõnet.
Ta räägib meiega läbi Skype-i.
Aitäh, Monica, et meiega räägid.
Aitäh, et mind kutsusite.
Minu käes on su raamat "A Shattered Heart".
Teekond lootusest, usaldusest ja tervenemisest.
Teekond sai alguse kohutava juhtumiga.
Räägi meile sellest.
Räägin raamatu 1. peatükis "Ettevaatust kollase lindi taga",
et 6. mai 2012 oli aeg, mis muutis mu elu igaveseks.
Mu poeg oli just ülikoolist koju tulnud ning ta helistas mulle.
Ta ütles, et on teel koju
ja palus ukse lukust lahti teha, sest unustas võtmed ülikooli.
Läksin alla ja tegin ukse lukust lahti ning hakkasin ta eest palvetama.
Teen seda alati, kui ärkan.
Järgmise kõne sain umbes pooleteise tunni pärast.
Mulle helistas üks mu õdedest, et mulle midagi öelda.
Ta kokutas ega leidnud sõnu.
Ta ütles: "Monica, Dantet tulistati."
Küsisin: "Mis mõttes tulistati? Olin just temaga rääkinud.
Kuhu ja kuidas teda tulistati?
Mis toimub?"
Kui lõpetasin hommikul selle kõne,
oli see millegi lõpp, ehk minu normaalse elu lõpp.
Mu elu oli igaveseks muutunud.
Läksin sinna kuriteopaigale koos tema vennaga.
Olime kollase lindi taga ning ootasime.
Olukord oli väga kaootiline, kuid ma aina palvetasin
ja palusin Jumalat, et Ta hoiaks mind.
Lootsin, nagu iga ema loodaks, et uudiseid muudetakse,
sest nägin seal kiirabi, aga ei näinud koroneri autot.
Kurb on seda öelda,
kuid detektiiv tuli, andis mu pojale juhiload ja ütles:
"Ütle oma emale, et ta läheks koju."
Ütlesin, et ei lähe vaid ootan,
sest ma ei jäta oma last sinna tänavale vaid tahan teda näha.
Politsei ütles, et olin terve aeg nii kannatlik.
Ta ütles, et laseb mu kollase lindi taha.
Mõrvajuhtumite puhul seda ei lubata.
Kui lindi taha läksin,
nägin oma poega veritsemas ning ta oli surnud.
Mis juhtus ja miks teda tulistati?
Kas saite kunagi teada?
Uurimise käigus kinnitati, et mu poeg polnud soovitud sihtmärk.
Ta oli süütu kõrvalseisja.
Nad tulid just Pittsburghis klubist välja
ja hakkasid väljas olles tulistama ning ta jäi kuulidele ette.
Oled kiriku teenistuses
ja pühendasid oma elu Jumala teenimisele,
kuid sinuga juhtus midagi sellist.
Kuidas mõjutas see sinu usku ja suhet Jumalaga?
Esialgu oli minu usk tugev.
Kui reaalsus jõudis kohale ja šokk kadus, olin raskustes.
Kirjutasin ka ühte peatükki küsimuse: "Jumal, kus sa oled?"
Teises peatükis kirjutasin: "See valu teeb mu hingetuks.
Ma ei talu seda, Jumal.
Ma igatsen teda nii palju.
Jumal, teenin Sind ja elan Su nimel, kuidas see sai mu pojaga juhtuda?
Ta polnud alati õigel teel, kuid muutis oma elu.
Ta oli õigel teel ning lõpetas ülikooli.
Olime mõlemad heas kohas, kuid miks just nüüd?"
Mäletan, et küsisin Jumalalt kõiki neid küsimusi.
Jumal rääkis minuga ühel päeval ja ütles:
"Monica, ära küsi, miks, ja las Ma hakkan sind tervendama."
Millestki nii arutust ei saakski selgust leida.
Saaksime paljut rääkida ja arutada,
kuid oled kõik oma raamatusse kirja pannud.
Ehk vaatab meid keegi,
kes on samuti nagu sina "miks" küsimuste juures.
Mõistad seda hästi, sest oled sama läbi elanud.
Kuidas nad jõuavad sellest punktist paranemise ja taastumiseni,
kus Jumal võtab neilt kõik valu ära?
Ausalt öeldes ei kao see valu kunagi.
Ütlen leina kohta kõikidele vanematele,
et leinast ei saa tugigruppide ja teraapiaga kunagi üle
vaid sellest õpitakse Jumalaga läbi tulema.
Esmalt tuleb Jumalale tunnistada, et sa ei mõista.
Seejärel pead ise mõistma, et Jumal valitseb kõike.
Pidin õppima, kuidas austada Ta sõltumatust.
Jumal võib teha kõike, millal Ta vaid tahab.
Õppisin seda usaldades Teda ning olles Jumalaga aus.
Kuuletun siiski Jumala sõnale.
Esiteks julgustan kõiki sellega, et Jumalalt võib küsida: "Miks?"
Meil tuleb õppida, milline on õige motivatsioon.
Räägin ka raamatus,
et alguses ei olnud mul õiget motivatsiooni,
kui küsisin Jumalalt, miks, kuna süüdistasin Teda alateadlikult.
Küsisin, et miks Jumal mulle nii tegi.
Ma ei teadnud, et see lõpeb sellega, et kirjutan raamatu ja aitan teisi.
Jumal vastas mu küsimusele nii, et Ta saab mind usaldada
ega pane mu õlule rohkem, kui ma jõuan kanda.
Õppisin seda Jumala Sõna lugedes
ja olles oma pastoritega ning olles aus, mida tunnen.
Aitäh, Monica, et rääkisid meiega.
Täname sind raamatu "A Shattered Heart" eest.
Aitäh, et mind kutsusite.
Raamatu saamiseks minge lehele www.ashatteredheart.com
Loodan ja palvetan iga vanema eest, kes on kaotanud lapse.
Sa saad uuesti alustada, kui sa vaid usaldad Jumalat.
Pärast pausi:
Hollywoodi kaskadööri trikid jõuavad jubeda lõpuni.
Põrkasin ühelt autolt maha,
rullusin auto alla ja autouksed mu rinnakul.
See kõlas nagu kuivade okste praksumine ja oli kohutav.
Teadsin, et olen surnud.
Oled ettevaatlik selle üle, mida sisse sööd.
Millega toidad oma mõistust?
Mõtle sellest.
Tere tulemast tagasi!
Mees järgmises loos oli Hollywoodi kaskadöör,
kes elas oma elu, otsides ühte põnevust teise järel.
Tema kirg kiiruse järele
maksis talle ta naise, maja ja kõige muu tähtsa.
Hollywoodi veteranist kaskadöör Will Harper on alati kiirust tahtnud.
See on väga põnev.
Mõni inimene hakkab kartma,
et adrenaliin ajab neil südame pahaks.
Minu jaoks on see hea tunne.
See on meeliülendav.
Teismelisena hakkas ta motokrossi sõitma.
18-aastasena võitsin siin Californias profimeistrivõistlused.
Tundsin, et olen tasemel
ja paljud ütlesid, et minust saab maailmameister.
Tundsin, et olen midagi saavutanud.
Tahtsin teha seda teistest paremini ja olla keegi.
Võistlused avaldasid ta kehale mõju.
Vigastused sundisid teda 25-aastaselt sõidu lõpetama.
Olin Jumala peale vihane.
Ütlesin, et see pole aus ega õige.
Ma üritasin väga
ja mul oli palju lootust, kuid see kõik hävines.
Sel ajal pakkus sõber talle
filmides tööd mootorrattur-kaskadöörina.
Mul olid head oskused ja ma ei pidanud võitma.
Pidin vaid nii hästi sõitma, et saaks klipi valmis.
Minust sai kiiresti parim kaskadöör Hollywoodis.
Olin 18-s telesarjas.
Olin Rambos Silvester Stallone-i kaskadöör.
Töötades filmi "The River" kallal koos Mel Gibsoniga,
sai ta aru, kui ohtlik on kaskadööritöö tegelikkuses.
Pidin lööma tuuleklaasi eest, kui auto liikus.
Hüppasin Melile järele ja keegi pidi mind maha viskama.
Kuus kaskadööri jooksid, et mind püüda.
Rüseluse käigus lükkasid mu turva ära.
Põrkasin ühest üle ja rullusin veoauto alla
ja tagauksed jäid mu rinnakule.
See kõlas nagu kuivade oksade prõksumine.
See oli kohutav.
Teadsin, et olen surnud.
Üllatavalt jäi Will ellu.
Kui ta kaskadööri töö sai läbi,
vajas ta midagi, mis andis talle eesmärgi.
Ta hakkas sõitma võidusõite.
Ta abiellus ja asutas naisega ehitusfirma.
Arvasin, et kui teenin palju raha, siis saan õnnelikuks.
Ta avastas kiiresti, et rahast ei piisa.
Mu ellu tuli pimedus.
Mu vanem vend suri.
Võidusõidud kadusid.
See oli imelik.
Mu esimene naine oli seotud ehitusfirmaga,
kui ta ei meeldinud mulle ega ehitus ega midagi muud.
Vastuseid otsides läks ta selguse leidmiseks sõbraga rääkima.
Ta sõber tarvitas kokaiini ja pärast mõnda õlut Will tegi otsuse.
Ütlesin sõbrale, et ta annaks ka mulle.
Sõber alguses keeldus, kuid ma nõudsin.
Hakkasin seal kokaiini tarvitama.
See oli nagu raketiga kuule minek.
Kahjuks pärast seda oled kui põrgusse langemas.
Teist sellist narkootikumi ei ole,
sest umbes kuue kuu jooksul polnud mul enam naist,
mul polnud ralliautosid, maja ega midagi muud.
Järgmised 10 aastat tarvitas ja müüs Will narkootikume.
Ta abiellus uuesti ja kolis perega Montanasse.
Hakkas amfetamiini tarvitama ja müüma.
Politsei pani seda tähele.
Mul oli aimdus, et jääme vahele.
Lahkusin majast ja ütlesin naisele,
et ta ei läheks tagasi, sest jääme vahele.
Ta ikkagi läks ja politsei võttis ta kinni.
Me laps läks kaitsehoolduse alla.
Ma peitsin end ega teadnud, mida teha.
Nad võtsid mu naise ja lapse ning otsisid mind.
Will nägi sõbra autos sõites nägemust.
Nägin end Woodside poes,
justkui näeksin filmi ning mind arreteeriti.
Seisin seal, politseinikud ümber minu.
Will teadis, et nägemus tuli Jumalalt.
Jumal on ainus, kes teab tulevikku.
Mäletan, et ütlesin siis midagi ebatavalist.
Ütlesin ühele tüdrukule: "Mine Woodside poodi.
Kui mind arreteeritakse, on see Jumala vastus mulle."
Esimene auto, mis möödus, oli politseiauto.
Ta nagu teaks mind.
Vaatas mulle otsa ja keeras kõrvale.
Järgmisena pandi mulle käerauad ning seal oli palju politseinike.
See oli samasugune nagu mu nägemuses.
Willi ootas ees 100-aastane karistus.
Nüüdseks oli ta naisest lahutatud.
Ta teadis, et Jumalal on eesmärk ta vahistamiseks.
Uskusin alati Jumalasse,
kuid poleks arvanud, et Ta on nii isiklik.
Küsisin Jumalalt, mida teha.
Teate neid vilkuvaid vabade kohtade märke?
Nägin selliseid oma mõttes, mis ütlesid: "Loe Piiblit!"
Will õppis Piiblit neli kuud.
Ühel päeval..
Lugesin Jeesusest ristil, kus Ta suri meie pattude eest
ja väepealik ütles seda nähes, et see süütu mees oli Jumala Poeg.
Sel hetkel hakkasin nutma.
Järsku olin uuesti sündinud.
Teadsin, kes Jeesus tegelikult on.
Need polnud ainult sõnad, hakkasin Piiblit mõistma.
Jõudsin selle vihkamisest selle armastamiseni.
Willi õpetas kohalik pastor, kes tegeles vangidega.
Kohtunik vähendas ta karistust ainult kahe ja poole aastani.
See oli paljus mõttes ülevoolav ja tundsin Jumala armastust.
Tundsin esimest korda, et olen vaba.
Ma tõesti olin vaba.
Ta vabastati tingimisi
ja helistas oma vennale Tomile, kes oli samuti filmitööstuses.
Nad polnud aastaid rääkinud.
Vend ütles, et kui tahan, võin minna Iron Man 2 tegemisele.
Ma küsisin üle ja lubatigi.
Will töötab siiani koos vennaga filmides.
Ta sõidab ka jälle motokrossi.
Ajapikku leppis ta oma pojaga ära.
Nüüd tuleb ta eesmärk ja põnevus muudest kohtadest.
Trikkide tegemine on põnev ja tekitab elevust.
Mootorrattaga sõitmine on põnev,
kuid see pole võrreldav Jumala heaks töötamisele.
Universumi looja heaks töötamine on tõeline privileeg ja au.
See teeb minu südames midagi.
Sündisin uuesti ja võtsin Jeesuse vastu kui oma Issanda ja päästja.
Enne seda läks kõik, mis sai, mu elus valesti.
Nüüd olen isegi halbadel aegadel oma elu üle rõõmus.
Mu elu on põnev.
Millise muutuse toob Päästja!
Just. Millise muutuse toob Päästja!
Willil on õigus,
et miski pole nii huvitav kui Jumala heaks töötamine.
Pole sellist narkootikumi, piisavalt raha ega kuulsust,
mis oleks võrdne õnnele, mida saab Jumalaga suhtlemisest.
Nagu Will, jooksed võib olla ka sina oma vigade eest.
Palvetan, et Jumal arreteeriks sind ning pööraks su elu ringi.
See ehk ei tundu hea, kuid see on sinu heaks.
Oleme jõudnud saate lõppu.
Lõpetame Nigeeria gospellauljaga, keda nägite saate alguses.
Salomon Lange laulab oma hitti "Na Gode."
Meie poolt head aega ja Jumal õnnistagu teid!
Andsid mulle uue elu
Ma olen tänulik
Pääste eest, mille andsid mulle
Ma olen tänulik
Abi eest, mille andsid mulle
Ma olen tänulik
Võidu eest, mille andsid mulle
Ma olen tänulik
Pere eest, mille andsid mulle
Ma olen tänulik
Heade sõprade eest, mille andsid mulle
Ma olen tänulik
Olen tulnud Sind ülistama
Olen tulnud Sind tänama, Issand
Olen tulnud Sind ülistama
Olen tulnud Sind tänama, Issand
Olen tulnud Sind ülistama, Jeesus
Olen tulnud Sind tänama, Issand
Olen tulnud Sind ülistama, mu päästja
Olen tulnud Sind tänama, Issand
Sina pühkisid ära mu pisarad
Sina pühkisid ära mu patud
Sina annad mulle rahu
Sina andsid mulle vabaduse
Sina tervendasid mu sureliku keha
Sina andsid mulle tarkust
Olen tänulik, armas Jumal
Ma olen tänulik
Olen tulnud Sind ülistama
Olen tulnud Sind tänama
Olen tulnud Sind ülistama
Olen tulnud Sind tänama
Olen tulnud Sind ülistama, Jeesus
Olen tulnud Sind tänama
Olen tulnud Sind ülistama, mu Päästja
Olen tulnud Sind tänama, mu Issand
Vägede Issand
Kõikide jumalate Kuningas
See, kel kogu vägi
Tõlge: Kairi Mänd